6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Ε. 21379/881 της 30 Απρ./17 Ιουν. 1970  (ΦΕΚ Β΄ 417) Περί εισαγωγής επί προσωρινή ατελεία προβατοδερμάτων και αιγοδερμάτων ημιεπεξειργασμένων (PIGLEES) προς επεξεργασίαν και παραγωγήν φορεματοδερμάτων εξαγομένων εις αλλοδαπήν. ΄Εχοντες υπ΄ όψιν: 1)Τας διατάξεις του Νόμ. 4607/1930 2)Την από 10.3.1970 γνωμοδότησιν της επιτροπής του άρθρ. 6 του Νόμ. 2861/54, αποφασίζομεν: ΄Αρθρ.1.-Επιτρέπεται η εισαγωγή, επί προσωρινή ατελεία και επί τη παροχή δια τους δασμούς και τους λοιπούς φόρους, χρηματικής, τραπεζικής ή αξιοχρέου προσωπικής εγγυήσεως τρίτου, ημιεπεξειργασμένων προβατοδερμάτων και αιγοδερμάτων (PIGLEES) προς επεξεργασίαν και παραγωγήν φορεματοδερμάτων εξαγομένων εις αλλοδαπήν εντός έτους από της εισαγωγής των ημιεπεξειργασμένων δερμάτων. ΄Αρθρ.2.-1.Οι Βιομήχανοι, οι επιθυμούντες να τύχωσι του υπό της παρούσης αποφάσεως παρεχομένου αυτοίς ευεργετήματος, δέον να υποβάλλωσιν εις την Τελωνειακήν Αρχήν της περιφερείας του εργοστασίου, αίτησιν περί τούτου, εις ην συμπληρωματικώς δέον όπως αναφέρωσι το ονοματεπώνυμον αυτών και του αντιπροσώπου των, την πόλιν και ακριβή θέσιν εις ήν ευρίσκεται το εργοστάσιον και αι αποθήκαι εις ας θέλουσι αποθηκεύσει τας παραλαμβανομένας πρώτας ύλας και τα παραχθησόμενα έτοιμα είδη. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του Νόμ. ΒΡΝΗ/1983 προβλεπομένην επιτροπήν προς έλεγχον των στοιχείων της αιτήσεως και καθορισμόν της παραγωγικής δυναμικότητος του εργοστασίου. 3.Επί τη βάσει του πορίσματος της ανωτέρω επιτροπής ο αρμόδιος Τελώνης θα προβαίνη εις την επί προσωρινή ατελεία παράδοσιν τω εργοστασιάρχη των αναγκαιουσών αυτώ, δι΄ εν έτος, ποσοτήτων πρώτων υλών. ΄Αρθρ.3.-Κατά την εισαγωγήν των αιγοδερμάτων και προβατοδερμάτων και την εξαγωγήν των ετοίμων φορεματοδερμάτων θα διαπιστούται και ο αριθμός των τεμαχίων τούτων. ΄Αρθρ.4.-Η πίστωσις των μεταποιήσεων θα πραγματοποιήται δυνάμει αντιγράφων των διασαφήσεων εξαγωγής και βάσει του αριθμού των εξαγομένων φορεματοδερμάτων και κατόπιν διαπιστώσεως της ταυτότητος τούτων. (Αντί για τη σελ. 502,01(γ) Σελ. 502,01(δ) Τεύχος Ζ22-Σελ. 19 Πρώτες ύλες Βυρσοδεψίας-Δέρματα 30.Η.ε.6 ΄Αρθρ.5.-Άμα τη λήξει της προθεσμίας επανεξαγωγής χρεούνται οι δασμοί και οι λοιποί φόροι οι αναλογούντες επί των μη επανεξαχθέντων αιγοδερμάτων και προβατοδερμάτων και εισπράττονται ούτοι εντόκως κατά τα κεκανονισμένα. ΄Αρθρ.6.-Η παρούσα δημοσιευθήτω δια της Εφημερίδος της Κυβερνήσεως. 